สวัสดีค่ะ ตอนนี้ประจำเดือนมาทุกวันเลยค่ะ หลังจากคลอดก็ฝังยาคุมกำเนิดให้ผ่านไป1ปี2เดือน ประจำเดือนไม่มา เข้าเดือนที่3-4ประจำเดือนมา 3วันต่อเดือน เข้าเดือนที่5ถึงตอนนี้ 1ปี7เดือนประจำเดือนมาทุกวันเลยค่ะ (สามารถมีอะไรกับแฟนได้ไหมค่ะ) แล้วต้องรักษายังไงค่ะ
สวัสดีค่ะ ผลข้างเคียงของยาฝังคุมกำเนิด มักทำให้เกิดเลือดออกกะปริดกะปรอย หรือมีประจำเดือนมาบ่อย หรือมีประจำเดือนมาปริมาณมากได้ แต่มักเกิดในช่วง 2-3 เดือนแรก หลังจากนั้นเลือดมักจะออกน้อยลง ในบางรายประจำเดือนอาจขาดหายไปดังนั้นหากฝังมาได้ 2 ปีแล้ว และประจำเดือนขาดหายไปในช่วงแรก ต่อมามีเลือดออกทุกวันมาทุกวัน อาจเป็นผลข้างเคียงของยาฝังคุมกำเนิดก็ได้ หรืออาจเกิดจากสาเหตุอื่นๆ ได้ เช่น มีติ่งเนื้อในเยื่อบุโพรงมดลูก มีการติดเชื้อในโพรงมดลูก มะเร็งปากมดลูก หรือเกิดจากการเเข็งตัวของเลือดผิดปกติ เป็นต้นดังนั้น หากเลือดยังคงออกทุกวัน แนะนำควรไปพสูติ-นรีแพทย์เพื่อตรวจว่าเกิดจากสาเหตุที่ผิดปกติหรือไม่ ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาได้ หากไม่มีความผิดปกติใดๆ การรักษาคือ อาจให้ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะสำหรับการมีเพศสัมพันธ์นั้น สามารถทำได้ เพราะยาฝังคุมกำเนิดถือว่ามีประสิทธิภาพดีมากในการป้องกันการตั้งครรภ์ โดยมีโอกาสตั้งครรภ์เพียง 0.05% ค่ะ